

Avem plăcerea să vă anunţăm că în perioda 14-16 iunie 2013, în oraşul Zlatna, judeţul Alba, din România se desfăşoară prima ediţie a Festivalului Internaţional de Film Etnografic (FIFE) Zlatna. Vă transmitem pe această cale invitaţia oficială de a participa la acest eveniment cultural, atât în calitate de reprezentant al masei media, cât şi de posibil concurent, şi, totodată, vă rugăm să ne sprijiniţi în mediatizarea festivalului.

Festivalul Internaţional de Film Etnografic Zlatna îşi propune să propage cultura şi tradiţiile româneşti, prin intermediul promovării tinerilor artişti. Acest festival ajută la formarea şi educarea cinefililor independenţi, are rolul de a descoperi noi talente şi promovează schimbul de valori culturale cu alte ţări. Festivalul este deschis, deopotrivă, şi profesioniştilor cinefili care doresc să contribuie la edificarea patrimoniul cultural naţional sau internaţional. Nu în ultimul rând, FIFE Zlatna se doreşte a fi o poartă de lansare şi educare a tinerilor comunităţii. În acest sens, primarul Zlatnei, Silviu Ponoran a propus înfiinţarea unui Centru cultural al artelor vizuale, care să aibă şi o casă de producţie proprie.

Suntem onoraţi să participaţi la Festivalul Internaţional de Film Etnografic (FIFE) Zlatna.

Precizăm că FIFE Zlatna este organizat de către Primăria Zlatna. Toate detaliile tehnice legate de acest festival se regăsesc pe site-ul festivalului, [www.etnofilmzlatna.ro](http://www.etnofilmzlatna.ro).

Vă mulţumim anticipat!

 Coordonator de proiect,

 Elena Boholţ

 0733.876.010

 elena.boholt@etnofilmzlatna.ro